Iloniemen lasitehdas

Iloniemen lasitehdas toimi Kuusjoella 1857–1890. Tehtaan perusti lasinpuhaltaja ja hyttimestari Alexander Fahler (1820–1880) joka oli osakkaana useassa suomalaisessa lasitehtaassa. Fahler oli Iloniemen tehtaan omistaneen Iloniemi Glasbruksbolagin osakkaana ja isännöitsijänä aina kuolemaansa saakka. Tehdas valmisti aluksi olutpulloja ja apteekkilasitavaraa, myöhemmin tuotantoon tulivat myös virvoitusjuomapullot sekä talouslasi.

Tehtaan rakennuksista on säilynyt 1850-luvulta peräisin oleva paja joka on kunnostettu ulkoapäin. Muuten entinen tehdasalue on avointa heinikkoa.

Katso myös
Luettelo Suomen lasitehtaista

Lähteet 
 Suomen lasitehtaat 
 Sven-Erik Åström: Sursillin suku. Korjauksia ja lisäyksiä - Rättelser och tillägg, Genos 45(1974), s. 60-92  (Fahlerin henkilötiedot)

Aiheesta muualla

Suomen lasitehtaat
Suomen teollisuushistoria
Kuusjoki
Salon rakennukset ja rakennelmat
Salon historia